Мы махуэхэм
Мазаем и 18, щэбэт
Урысей Федерацэм и Транспорт полицэм и махуэщ
1911 гъэм пощтыр зэбгрыхыным кхъухьлъатэ япэ дыдэу къыщагъэсэбэпащ. Ар къыщыхъуар Индиерщ: Аллахабад икIыу Наини кIуэ кхъухьлъатэм письмо мини 6,5-рэ, нэгъуэщI корреспонденцэу 250-рэ илъащ. Абыхэм ящыщ дэтхэнэми «КхъухьлъатэкIэ зэбграха япэ пощт» жиIэу мыхъур тегъэуат.
1924 гъэм Налшык Лениным и цIэр зезыхьэ еджапIэ къалэ цIыкIу къыщызэIуахащ.
1943 гъэм Адыгэ Республикэр нэмыцэ-фашист зэрыпхъуакIуэхэм къыIэщIагъэкIыжащ.
1945 гъэм Австрием нэмыцэхэм щаIа Матхаузен гъэрэщым фашистхэм щаукIащ генерал-лейтенант, дзэ щIэныгъэхэм я доктор, Совет Союзым и ЛIыхъужь Карбышев Дмитрий.
1960 гъэм США-м щыщ Скво-Вэлли щIыпIэм къыщызэIуахащ VIII ЩIымахуэ Олимп Джэгухэр. Ахэр мазаем и 28 пщIондэ екIуэкIащ. Абы щыгъуэщ биатлоныр олимп зэхьэзэхуэхэм хагъэхьэжауэ щыщытар (1948 гъэм и ужькIэ хагъэкIауэ щытащ).
1979 гъэм Сахарэ къумым уэс къыщесащ.
Совет дзэ къулыкъущIэ, Совет Союзым и Маршал, Совет Союзым тIэунейрэ и ЛIыхъужь Тимошенкэ Семён къызэралъхурэ илъэси 122-рэ ирокъу.
Италием щыщ конструктор, автомобиль къыщIэзыгъэкI компание къызэзыгъэпэща Феррари Энцо къы-зэралъхурэ илъэси 119-рэ ирокъу.
Совет къэрал, парт къулыкъущIэ, СССР-м и Совет Нэхъыщхьэм и Президиумым и УнафэщIу щыта Подгорный Николай къызэралъхурэ илъэси 114-рэ ирокъу.
ТхакIуэ, КъБР-м щэнхабзэмкIэ щIыхь зиIэ и лэжьакIуэ Къуэдзокъуэ Хьэсэн къызэралъхурэ илъэс 82-рэ ирокъу.
Критик, литературовед, УФ-мрэ Адыгеймрэ щIэныгъэхэмкIэ щIыхь зиIэ я лэжьакIуэ, ЩIДАА-м и ака-демик ШащIэ Къазбэч и ныбжьыр илъэс 78-рэ ирокъу.
Урысей фигуристкэ, 2002 гъэм Солт-Лейк-Сити (США) щекIуэкIа Олимп Джэгухэм дыжьын медаль къыщызыхьа, УФ-м спортымкIэ щIыхь зиIэ и мастер Лобачёвэ Иринэ и ныбжьыр илъэс 64-рэ ирокъу.
Урысей теннисист, Олимп чемпион (2000), УФ-м спортымкIэ щIыхь зиIэ и мастер Кафельников Евгений и ныбжьыр илъэс 43-рэ ирокъу.
Урысей баскетболист, Пекин щекIуэкIа Олимп Джэгухэр къыщызэIуахым УФ-м и къэрал ныпыр утыкум къизыхьа Кириленкэ Андрей и ныбжьыр илъэс 36-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. ЩIыIэр махуэм градуси 4 — 2, жэщым градуси 5 – 3 щыхъунущ.
Мазаем и 19, тхьэмахуэ
Джейхэр хъумэным и дунейпсо махуэщ
Тыркумэным и Къэрал ныпым и махуэщ
Къыргъызым и финанс полицэм и лэжьакIуэм и махуэщ
Армением щагъэлъапIэ тхылъхэр тыгъэ щIыным и махуэр
Исландием и цIыхубзхэм я махуэр хуагъэлъапIэ
1837 гъэм Лермонтов Михаил «УсакIуэм и лIэныгъэ» усэр, Пушкин Александр зэраукIам теухуар, итхащ.
1855 гъэм синоптикхэм я япэ кар-тэр дунейм къытехьащ. Ар ищIат Париж дэт обсерваторием и унафэщI, Нептун планетэр зэрыщыIэр къэзыхута астроном Леверье Урбен.
1878 гъэм макъ зытх Iэмэпсымэ (фонограф) къызэригупсысам щыхьэт техъуэ патент иратащ США-м щыщ физик Эдисон Томас.
1921 гъэм Профсоюз зэгухьэныгъэхэм я союзпсо совет нэхъыщхьэм къыдигъэкI «Труд» газетым и япэ номерыр дунейм къытехьащ.
1926 гъэм СССР-мрэ Сауд Хьэрып пащтыхьыгъуэмрэ дипломатие хабзэхэмкIэ зэпыщIа хъуащ.
1954 гъэм СССР-м и Совет Нэхъыщхьэм и Президиумым и унафэкIэ Кърым областыр РСФСР-м хагъэкIри, Украинэм иратащ.
1986 гъэм СССР-м «Мир» станцыр хьэршым иутIыпщащ. Абы зэрыщыIа илъэсипщIым щIигъум къриубыдэу станцым зызэблахъуурэ щылэжьащ къэрал 12-м щыщ космонавти 104-рэ.
Тхыдэдж, академик Успенский Фёдор къызэралъхурэ илъэси 172-рэ ирокъу.
Композитор, уэрэджыIакIуэ, Уры-сей Федерацэм и цIыхубэ артист, УФ-м гъуазджэхэмкIэ щIыхь зиIэ и лэжьакIуэ Антонов Юрий и ныбжьыр илъэс 72-рэ ирокъу.
Урысей композитор, УФ-м и цIыхубэ артист, РСФСР-м гъуазджэхэмкIэ щIыхь зиIэ и лэжьакIуэ, Москва къэрал филармонием и художественнэ унафэщI Чайковский Александр и ныбжьыр илъэс 71-рэ ирокъу.
Урысей уэрэджыIакIуэ, УФ-м и цIыхубэ артист Митяев Олег и ныбжьыр илъэс 61-рэ ирокъу.
Урысей дзюдоист, Олимп чемпион (2012), Урысейм спортымкIэ щIыхь зиIэ и мастер Галстян Арсен и ныбжьыр илъэс 28-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Махуэм хуабэр градуси 2 — 4, жэщым щIыIэр градуси 3 — 1 щыхъунущ.
Мазаем и 20, блыщхьэ
ЦIыхухэр зэхуэгъэдэным и дунейпсо махуэщ
1940 гъэм Налшык къалэм IэфIыкIэ щащI фабрикэ къыщызэIуахащ.
Адыгей драматург, усакIуэ Кубэ Билъостэн къызэралъхурэ илъэси 120-рэ ирокъу.
Адыгей тхакIуэ Теувэж Хьэбиб и ныбжьыр илъэс 86-рэ ирокъу.
Медицинэ щIэныгъэхэм я доктор, КъБКъУ-м и профессор Гъащтэ Абдул къызэралъхурэ илъэс 82-рэ ирокъу.
Композитор, УФ-м гъуазджэхэмкIэ щIыхь зиIэ и лэжьакIуэ, КъБР-м и цIыхубэ артист, Къэбэрдей-Балъкъэрым и Къэрал саугъэтым и лауреат, жылагъуэ лэжьакIуэ ХьэIупэ ДжэбрэIил и ныбжьыр илъэс 75-рэ ирокъу.
Генерал-лейтенант, УФ-м и Къэзыбж палатэм и къэпщытакIуэ, Москва и Адыгэ Хасэм и тхьэмадэ, «Адыгейм и щIыхь» медалыр зрата Дзыбэ Мусэ и ныбжьыр илъэс 66-рэ ирокъу.
Адыгэ Республикэм, КъБР-м щIыхь зиIэ я артисткэ БжэIумых Барисэт (Бэллэ) къыщалъхуа махуэщ.
«Адыгэ псалъэ» газетым и къудамэм и унафэщI, КъБР-м и Правительствэм и ЩIыхь тхылъыр зыхуагъэфэща Истэпан Залинэ къыщалъхуа махуэщ.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Махуэм хуабэр градуси 2 — 5, жэщым щIыIэр 1 градус щыхъунущ.
